Document ID: /roh_data/filtered/fineweb-2-filterrobots_roh.jsonl.gz/35751

Roger Federer ha gudagnà il gieu singul cunter il Grec Stefanos Tsitsipas (ATP 15) cun 7:6 e 7:6 – ils tiebreaks ha'l gudagnà cun 7:5 e 7:4. En l'emprim tiebreak è Federer stà en dischavantatg cun 1:4 ed ha manà il gieu.
Uschia è la qualificaziun per il final da Federer e Belinda Bencic per la Svizra gia clera avant il gieu singul da las dunnas. En quest gioga Bencic cunter la Greca Maria Sakkari. Suenter suonda anc il mixed.
En il final da sonda datti ina segunda ediziun dal final da l'onn passà. Roger Federer e Belinda Bencic fruntan sin Angelique Kerber ed Alexander Zverev da la Germania.
RR novitads 14:00